b"\n_START_ARTICLE_\nNat\xc3\xa0lia J\xc3\xbakova\n_START_SECTION_\nEls primers anys\n_START_PARAGRAPH_\nJ\xc3\xbakova va tenir grans \xc3\xa8xits en edats infantils i juvenils. Tenia tot just 12 anys quan va fer el seu debut al Campionat d'Europa d'escacs de la joventut a Mamaia 1991, en qu\xc3\xa8 fou tercera-quarta en categoria Sub-12 femenina, amb 7\xc2\xbd/11 punts. Va guanyar el Campionat d'Europa Sub-14 femen\xc3\xad a Szombathely 1993, amb 7\xc2\xbd/9 punts. Va guanyar el Campionat d'Europa Sub-16 femen\xc3\xad a Herculane 1994, amb 7/9 punts._NEWLINE_El 1994 es proclam\xc3\xa0 Campiona del m\xc3\xb3n femenina Sub-16 a Szeged, amb 7/9. Fou segona en el Campionat del m\xc3\xb3n Sub-20 femen\xc3\xad a Halle 1995 amb 9/12 punts. Va debutar en el nivell interzonal a Kishinev 1995, on qued\xc3\xa0 al mig de la taula de classificaci\xc3\xb3, amb 6\xc2\xbd/13 punts. Aquell mateix any 1995 obtingu\xc3\xa9 el t\xc3\xadtol de Mestre Internacional Femen\xc3\xad (WIM). El 1996, quan J\xc3\xbakova va fer el seu debut al Campionat d'Ucra\xc3\xafna femen\xc3\xad, tenia 16 anys, i era la dona m\xc3\xa9s jove de les participants. Empat\xc3\xa0 als llocs 1r-2n amb 6/10 punts. El 1997 obtingu\xc3\xa9 el t\xc3\xadtol de Gran Mestre Femen\xc3\xad (WGM).\n_START_SECTION_\nAltres resultats destacats en torneigs\n_START_PARAGRAPH_\nJ\xc3\xbakova ha protagonitzat diversos resultats excel\xc2\xb7lents en torneigs internacionals. Empat\xc3\xa0 als llocs primer-segon a Belgrad 1998 amb 6/9 punts. Va guanyar el Torneig del Festival de la Dona de Groningen el 1998, amb 7/10 punts. El 1999 va guanyar la Copa de la UE per la Dona a Nova Gorica amb 5\xc2\xbd/7. Fou segona al Zonal femen\xc3\xad d'Alushta de 1999 amb 6\xc2\xbd/9 punts. El 2000 va guanyar el I Campionat d'Europa (femen\xc3\xad) a Batumi, amb 13/19 punts. El 2015 repet\xc3\xad el t\xc3\xadtol, i es proclam\xc3\xa0 campiona d'Europa individual femenina, a Ge\xc3\xb2rgia, per davant de Nino Batsiashvili i Alina Kashlinskaya."